Diari Oficial de la Generalitat Valenciana


Sumari del DOGV 7841, del 01-08-2016 (2016/5528)

RESOLUCIÓ de 27 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 191/15-EAE Vilafamés i 201/15-EAE Sierra Engarcerán.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7841

Data del DOGV
:   01-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5528


Data del document
:   27-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 27 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 191/15-EAE Vilafamés i 201/15-EAE Sierra Engarcerán. [2016/5528]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 191/15-EAE Vilafamés i 201/15-EAE Sierra Engarcerán.  
  
«Informe ambiental i territorial estratègic  
Núm. expedient: 191-2015-EAE.  
Objecte: Modificació núm. 7 del PGOU.  
Promotor: Ajuntament de Vilafamés.  
Autoritat substantiva: Ajuntament.  
Localització: Vilafamés (Castelló).  
  
La Comissió d'Avaluació Ambiental, en sessió realitzada el 9 de febrer de 2016, va adoptar l'acord següent:  
Vista la proposta de l'Informe Ambiental i Territorial Estratègic de la modificació número 7 del Pla General d'Ordenació Urbana (PGOU) de Vilafamés, en els termes següents:  
Amb data 3 de novembre de 2015 es rep de l'Ajuntament de Vilafamés, a través del Servei Territorial d'Urbanisme de Castelló, sol·licitud d'inici de l'avaluació ambiental i territorial estratègica de la modificació número 7 del PGOU, acompanyada de documentació.  
  
Documentació aportada  
El 3 de novembre de 2015 es rep de l'Ajuntament de Vilafamés la següent documentació en format paper i en format digital, CD: document inicial estratègic i document de planejament (modificació).  
  
  
Planejament vigent  
El municipi de Vilafamés com a document de planejament urbanístic disposa del Pla General d'Ordenació Urbana aprovat definitivament per la Comissió Territorial d'Urbanisme de Castelló el 16 de maig de 2003.  
Sobre el referit pla general es va emetre la declaració d'impacte ambiental acceptable amb condicions de data 7 de maig de 2003. De les condicions que poden tindre relació amb la zona objecte de modificació es destaca el número 4, que indicava el següent:  
«4. Les aigües residuals procedents dels sòls d'ús industrial hauran de ser prèviament tractades i caracteritzades per la indústria abans de ser abocades a la xarxa de clavegueram, i únicament són admissibles, aquelles que complisquen els límits establits per les ordenances d'abocament a la xarxa municipal de clavegueram, que en cap cas seran més permissius que els límits previstos en el model d'ordenança elaborat a aquest efecte conjuntament per l'Entitat de Sanejament de la Generalitat Valenciana i la Federació Valenciana de Municipis i Províncies. Les aigües que no complisquen els requisits anteriors seran gestionades per empreses gestores de residus tòxics i perillosos.  
En tot cas, serà necessària la construcció d'arquetes de registre en la connexió de la xarxa de sanejament de cada indústria amb la xarxa general de sanejament, de manera que es facilite la presa de mostres sobre els efluents produïts.»  
En el vigent planejament tant la zona objecte de modificació (IN2, 26.000 m²) com la que la rodeja (IN1, 1.200.000 m²) és sòl urbà industrial. La zona IN2 es destina a xicoteta indústria i taller de suport de la indústria de gran superfície, i entre els usos dominants i compatibles no hi ha l'ús relacionat amb la indústria de la fusta.  
En la zona d'ordenació IN2 s'estableix com a ús dominant l'ús I.ind.4, que segons l'annex IV del PGOU inclou aquelles activitats industrials amb superfície construïda menor de 2.000 m², incompatibles amb l'habitatge i amb zones residencials, i han d'estar situades en polígons o àrees industrials específiques. S'admetran tots els graus. S'indiquen en aquest epígraf les activitats que inclou aquest ús referides al derogat nomenclàtor d'activitats qualificades.  
En l'altra zona d'ordenació del polígon industrial, IN1, sí que es permet l'ús relacionat amb la indústria de la fusta i segons la documentació presentada, consultat el referit nomenclàtor, l'ús d'indústries de fusta, suro i mobles de fusta inclouria:  
- Serrat i preparació industrial de la fusta (serrat, raspallat, polit, llavat, etc.).  
- Fabricació de productes semielaborats de fusta (xapes, taulers, fustes millorades, etc.).  
- Fabricació en sèrie de peces de fusteria, parquet i estructures de fusta per a la construcció.  
- Fabricació d'envasos i embalatges de fusta.  
- Fabricació d'objectes diversos de fusta (excepte mobles).  
- Fabricació de productes de suro.  
- Fabricació d'articles de junc i canya, cistelleria, brotxes, raspalls, etc.  
- Indústria del moble de fusta.  
  
Situació polígon industrial, rectangle roig.  
  
Situació zona d'ordenació IN2 objecte modificació.  
  
Objecte de la modificació  
L'objecte de la modificació és afegir a l'annex IV del PGOU que afecta la zona d'ordenació IN2 l'ús d'indústries «de fusta, suro i mobles de fusta en» la relació d'activitats incloses en l'ús I.ind.4.   
D'acord amb la documentació aportada la dita activitat es correspondria amb les activitats relacionades amb la fusta a què fa referència la classificació nacional de les activitats econòmiques (CNAE):  
C.: Indústria manufacturera:  
1610: Serrat i raspallat de la fusta.  
1621: Fabricació de xapes i taulers.  
1622: Fabricació de sòls de fusta acoblats.  
1623: Fabricació d'altres estructures de fusta i peces de fusteria i ebenisteria per a la construcció.  
1624: Fabricació d'envasos i embalatges de fusta.  
1629: Fabricació d'altres productes de fusta; articles de suro, cistelleria i esparteria.  
En el catàleg d'activitats potencialment contaminants de l'atmosfera inclòs en el Reial Decret 100/2011, s'inclouen les activitats de la transformació de la fusta que tenen a veure amb:  
- Producció de tauler aglomerat, que s'inclou en el grup B.  
- Serrat o trossejament de fusta o suro, que s'inclouen en el grup C.  
  
Sent A, B o C els grups que s'assignen a les activitats potencialment contaminants de l'atmosfera que han de ser objecte de control específic i individualitzat, segons el seu potencial contaminant.  
  
Justificació de la modificació  
D'acord amb la documentació, en la zona d'ordenació IN2 no hi ha l'ús relacionat amb la indústria de la fusta, quan una de les empreses existents en la zona, i que es pretén regularitzar en el PRI, es dedica a la indústria de la fabricació de palets de fusta. Es tracta en concret de l'empresa Pallets Vilafamés, SL, amb expedient d'activitat 8/88 i llicència d'activitat atorgada amb data 22.09.1993, anterior al vigent Pla General.  
  
En l'actualitat la dita empresa continua exercint la seua activitat i requereix per a la seua ampliació la incorporació d'una serradora. L'ús relacionat amb la indústria de la fusta no està inclòs en la zona d'ordenació IN2, però sí que ho està en la zona d'ordenació IN1.  
El que es pretén amb la modificació és incloure en la zona d'ordenació IN2 l'ús relacionat amb la indústria de la fusta permetent el serrat d'aquesta per a possibilitar l'ampliació de la indústria existent, un ús que ja és propi del sòl industrial en la zona d'ordenació IN1, que rodeja a IN2.  
  
Consultes realitzades  
El Servei Territorial d'Urbanisme de Castelló en l'escrit de remissió de la documentació informava que, des del punt de les seues competències urbanístiques, la modificació no tindrà un efecte significatiu sobre el medi ambient. Amb el referit informe es considera complit l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
La zona d'ordenació IN2 objecte de la modificació és sòl urbà industrial en gran part desenvolupat, que està completament rodejada de sòl urbà industrial zona d'ordenació IN1 (parcialment desenvolupada). Junt amb la zona IN2, i travessant la zona IN1, discorre la carretera CV-160.  
La zona IN2 no està afectada per risc d'inundació d'acord amb el SIG d'aquesta Conselleria (PATRICOVA actual) i tampoc amb la cartografia de zones inundables de la Confederació Hidrogràfica del Xúquer. La nova cartografia del PATRICOVA no inclou com a afectada per perillositat ni risc d'inundació la zona IN2 encara que sí, en els seus límits nord i oest la zona IN1.  
No està afectada per terreny forestal, ni camí ramader, ni risc de lliscament o despreniment, ni per espais naturals protegits o espais Xarxa Natura 2000, ni zones d'especial interés per a la fauna o flora.  
D'acord amb la cartografia SIG d'esta Conselleria es disposa de pla de millora de qualitat de l'aire i de PM10 (zona ES1003: Millars-Penyagolosa (àrea costanera)).  
Es tracta d'un paisatge alterat per l'entorn industrial parcialment desenvolupat.  
La modificació consisteix a permetre un nou ús en la zona d'ordenació IN2, ús que està permés en l'extensa zona d'ordenació IN1 que la rodeja, per la qual cosa la modificació no és significativa.  
La modificació plantejada sí que constitueix un marc per a projectes, però en principi per la descripció donada, no sembla que aquests estiguen subjectes a avaluació d'impacte ambiental, tant estatal com autonòmica (aquestes es refereixen, bàsicament, a indústries de producció de paper i cartó). Es tracta d'una modificació que no afecta el model territorial i que suposa una modificació no significativa del vigent planejament urbanístic.  
No afecta paràmetres urbanístics, ni la classificació ni qualificació de la zona.  
Els efectes del nou ús en la zona IN2 són els previsibles dels usos permesos en tot el polígon industrial, i no ocasiona una modificació significativa d'aquests.  
El polígon industrial d'acord amb la informació disponible en el web de l'EPSAR disposa d'estació depuradora d'aigües residuals. L'avaluació ambiental del planejament vigent va avaluar els sòls industrials i va establir condicions, que són igualment vàlides per a la modificació plantejada. Serà a l'Ajuntament a qui corresponga la vigilància del compliment del que estableix la referida DIA del planejament vigent en relació amb les aigües residuals (condició núm. 4). Els sòls industrials hauran de complir el que estableix la citada DIA respecte a les aigües residuals, bé amb depuració prèvia per part de les indústries com s'indica en la condició o per mitjà de connexió a l'existent estació d'aigües residuals del polígon industrial, i en qualsevol cas disposar d'arqueta de registre en la connexió a la xarxa de sanejament de cada indústria amb la xarxa general de sanejament.  
  
La introducció d'aquest nou ús no ocasionarà, a nivell estratègic, de pla, sempre que es complisca la referida condició núm. 4 tal com abans s'ha indicat, efectes negatius significatius ambientals. No obstant això, a nivell de projecte pot generar impactes, i és a través de la concessió de la llicència d'activitat o ambiental, ampliació o modificació, la manera d'abordar-los i si és el cas previndre o corregir-los. S'abordarà a nivell de projecte la generació de sorolls, l'emissió d'aigües residuals, la generació de residus, el consum de recursos (aigua), la integració paisatgística, i haurà de complir el que estableix la legislació sectorial, la qual cosa permetrà corregir els impactes a nivell de projecte, igual que en la resta d'usos de la zona industrial.  
Aquest nou ús no ocasionarà efectes negatius paisatgístics ni ambientals d'un altre tipus diferents dels que ja poden ocasionar els usos industrials admesos en tota la zona.  
  
Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51.2.b de la LOTUP, avaluada la modificació puntual número 7 del PGOU de Vilafamés (Castelló), d'acord amb els criteris de l'annex VIII d'aquesta llei, i ha tingut en compte les possibles afectacions i vist que afecta el sòl urbà industrial i no té incidència en el model territorial ni suposa afectació al patrimoni natural, es pot concloure que el procediment d'avaluació simplificada és suficient per a determinar que la modificació no presenta efectes significatius sobre el medi ambient.  
D'acord amb allò que s'hi ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 7 del PGOU de Vilafamés (Castelló d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la normativa sectorial.  
Tot això sense perjuí que a l'àmbit de la modificació se li continuarà aplicant el que estableix la declaració d'impacte ambiental de 7 de maig de 2003 emesa al Pla General d'Ordenació Urbana vigent (condició núm. 4) d'acord amb l'anteriorment exposat en l'apartat d'identificació i valoració dels possibles efectes sobre el medi ambient.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que s'hi ha exposat, la Comissió d'Avaluació Ambiental, acorda: emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la modificació puntual número 7 del PGOU de Vilafamés, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Núm. Expedient: 201-2015-EAE.  
Objecte: Modificació puntual núm. 2 del PGOU  
Promotor: Ajuntament de Sierra Engarcerán.  
Autoritat substantiva: Ajuntament.  
Localització: Sierra Engarcerán (Castelló).  
  
La Comissió d'Avaluació Ambiental, en sessió realitzada el 9 de febrer de 2016, va adoptar l'acord següent:  
Vista la proposta de l'Informe Ambiental i Territorial Estratègic de la modificació puntual número 2 del Pla General d'Ordenació Urbana de Sierra Engarcerán, en els termes següents:  
Amb data 16 de novembre de 2015 es rep en el Servei d'Avaluació Ambiental Estratègica de la Subdirecció General d'Avaluació Ambiental, la consulta de l'Ajuntament de Sierra Engarcerán (Castelló) sobre la modificació puntual número 2 del Pla General d'Ordenació Urbana (PGOU) d'aqueix municipi, als efectes d'avaluació ambiental estratègica.  
  
Documentació presentada  
La documentació presentada (consulta), remesa per la Direcció Territorial de Castelló, encara que no s'acull segons el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), donada l'escassa magnitud de la sol·licitud plantejada i deixant clara la modificació a realitzar (s'acompanyen plans de la modificació pretesa), es considera suficient per a iniciar el procés d'avaluació ambiental. La documentació es presenta en format paper.  
  
Planejament vigent  
El planejament vigent en el municipi consisteix en un Pla General, aprovat definitivament per la Comissió Territorial d'Urbanisme el 30 de juliol de 2009. Amb data 17 de febrer de 2009 es va emetre declaració d'impacte ambiental favorable amb condicions respecte a aquest de les condicions de la referida declaració d'impacte ambiental es destaquen els següents:  
«1. Prèvia a l'aprovació definitiva s'haurà de presentar:  
[...]  
1.2. Estudi d'inundabilitat i l'informe relatiu a aquest emés pel Servei d'Ordenació Territorial.  
[...]  
4. Respecte a l'afectació a plans d'acció territorial, en aquest cas PATRICOVA, s'estableix que:  
En les fitxes de gestió del sòl urbà afectat i la dels assentaments rurals-històrics que afecten sòl amb risc d'inundació de nivell 6 s'incorporaran les mesures correctores que les noves edificacions hauran de complir, d'acord amb el que estableixen els articles 26 a 29 del PATRICOVA. Així mateix, quedaran prohibits els usos i les activitats assenyalats en l'article 22.2.  
[...]  
7. Els nous sectors tant urbans com urbanitzables, han de quedar condicionats al fet que:  
7.1. Els sistemes de depuració estiguen en funcionament i amb capacitat suficient per a admetre els dits creixements.  
[...]  
7.5. Els sectors que estiguen afectats per reg d'inundació 6 hauran de realitzar l'estudi d'inundabilitat corresponent, de conformitat amb l'article 16 del PATRICOVA.»  
  
Estat actual nucli de Sierra Engarcerán. Classificació sòl i xarxa primària.  
Estat actual nucli Els Ibarsos. Classificació sòl i xarxa primària.  
  
Objecte de la modificació  
L'objecte de la modificació és redefinir les alineacions d'una sèrie d'illes dins del sòl urbà dels nuclis de Sierra Engarcerán i els Ibarsos.  
  
La modificació del nucli de Sierra Engarcerán reajusta les alineacions de l'illa nord i central del sector R-1, i afig 48.84 m² a l'illa central del sector R-1 en l'extrem oest i nord-oest, que se sostrauen de la part est de l'illa central del sector R-1 i i del sud-oest de l'illa nord del sector R-1. En la part est es produeix una ampliació de vial que comunica els dos carrers que estan a distint nivell. L'illa R-3, que actualment està edificada pràcticament en la seua totalitat amb magatzems i antics corrals, també pateix un xicotet reajustament al traslladar 23.50 m² de la part sud a la part est d'aquesta. En la modificació no es produeix reclassificació de sòl ni s'altera l'edificabilitat total.  
  
  
Modificacions en el nucli de Sierra Engarcerán.  
Les dos illes objecte de la modificació en nucli dels Ibarsos es qualifiquen com a R-2 en el PGOU del municipi, i es produeix el trasllat d'edificabilitat de la parcel·la A (illa nord-oest) a la parcel·la B (illa central). Amb aquesta acció es pretén resoldre el tancament d'un espai destinat a plaça interior (PT), ubicat en el centre de la població, i alliberar la planta baixa de la parcel·la per a crear un passatge i deixar les dos plantes superiors per a edificar. La parcel·la A està actualment sense edificar i no hi ha cap element de rellevància. La parcel·la B, no obstant això, està edificada pràcticament en la seua totalitat, ocupada per habitatges, a excepció de la parcel·la que es requalifica, que està sense edificar. La superfície de les parcel·les s'arrepleguen en la taula següent:  
  
  
Parcel·la Sup. Sòl (m²) Plantes Sup. Sostre (m²t) Total  
Parcel·la A 115 3 345,36 345,36  
Parcel·la B 28,70 3 86,10 292,38  
 103,40 2 206,28   
  
  
No es produeix reclassificació, i es dóna un canvi d'edificabilitats, i es redueix lleugerament al traslladar-se a la parcel·la B.  
  
Modificacions en el nucli dels Ibarsos.  
  
Justificació de la modificació  
La modificació proposada en el nucli de Sierra Engarcerán pretén ajustar les alineacions per a permetre un millor accés a l'illa R-1, al sud de la població, i es manté l'edificabilitat total.  
En el nucli dels Ibarsos, en el centre de la població, es pretén ocultar una mitgera de tres plantes existent i resoldre el tancament d'un espai destinat a plaça interior del centre de la població, crear un passatge per a accedir a la plaça interior i alliberar pràcticament tota la planta baixa i deixar dos plantes superiors per a edificar. D'aquesta manera es fita l'espai i s'oculta la mitgera contigua.  
L'edificabilitat de part d'una illa de la vora nord-oest del nucli, que es converteix en vial, es trasllada a l'illa del centre de la població.  
  
  
Consultes realitzades  
Per part de l'òrgan ambiental, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'administracions públiques afectades:  
  
Consulta Informe Administració pública consultada  
11.12.2015 25.01.2016 SubDG d'Ordenació del Territori i Paisatge. Servei d'Infraestructura Verda i Paisatge  
11.12.2015 14.01.2016 SubDG d'Ordenació del Territori i Paisatge. Servei d'Ordenació del Territori   
(PATRICOVA)  
11.12.2015 04.01.2016 Servei Territorial d'Urbanisme de Castelló  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
- Informe del Servei Territorial d'Urbanisme de Castelló (11 de gener 2016): la modificació afecta aspectes de l'ordenació detallada del sòl urbà i l'aprovació definitiva correspon a l'Ajuntament.  
  
S'indica que es considera que no pareix, des de les seues competències, que haja de tindre efecte significatiu sobre el medi ambient.  
- Informe del Servei d'Ordenació del Territori (04.01.2016): la modificació està afectada per risc d'inundació i és compatible amb les determinacions normatives del Pla d'Acció Territorial de caràcter sectorial sobre prevenció del risc d'inundació a la Comunitat Valenciana sempre que es complisca la consideració segona de l'apartat anterior.  
  
Aquesta diu el següent: la documentació de la versió definitiva de la modificació haurà d'incloure la condició que la parcel·la A del nucli dels Ibarsos haurà de complir les condicions d'adequació de les edificacions regulades en l'annex I de la normativa del PATRICOVA.  
  
D'acord amb l'informe el nucli dels Ibarsos sí que està afectat per perillositat d'inundació tant en la cartografia d'inundabilitat del PATRICOVA com en la del Sistema Nacional de Cartografia de Zones Inundables (SNCZI), de més precisió aquesta última. La parcel·la A dels Ibarsos està afectada per l'avinguda de 500 anys del període de retorn, corresponent a la Rambla Carbonera o de la Viuda. La parcel·la B d'aquest nucli no ho està, ni tampoc el nucli de Sierra Engarcerán.  
  
El contingut de la modificació no suposa incrementar el risc d'inundació ja que el nou ús que es proposa és menys vulnerable que el pla vigent, ja que s'eliminen 345,36 m²t d'edificació residencial.  
  
No obstant això, l'illa que modifica les seues alineacions està afectada per perillositat d'inundació. En les fotografies aèries s'observa que ja hi ha una nau en l'estat actual. En el moment en què s'edificara aquesta illa amb l'ús residencial que preveu el planejament, hauran de complir-se les condicions d'adequació de les edificacions regulades en l'annex I de la normativa del PATRICOVA.  
A més de tot el que s'hi ha indicat, en les consideracions finals en el punt tercer s'indica que els criteris que, en matèria de risc d'inundació, han de ser considerats en la versió definitiva de la modificació són, principalment, els establits en l'annex I de la normativa del PATRICOVA.  
  
- Informe del Servei d'Infraestructura Verda i Paisatge (25.01.2016): en aquest s'indica que la modificació proposada en el nucli de Serra Engarcerán no tindrà incidència en el paisatge al no alterar-se el caràcter o la percepció del dit paisatge donades les magnituds de la modificació.  
Respecte a la modificació en el nucli dels Ibarsos s'indica: «encara que aquesta pareix viable i pot contribuir a millorar l'entorn urbà, s'observa que en l'entorn de la parcel·la afectada en el centre de la població (qualificada com PT segons planejament vigent), hi ha nombrosos recursos paisatgístics culturals (ermita i església (Béns de Rellevància Local), plaça interior, etc.) per això es considera que l'actuació proposada (a falta de major concreció en la documentació presentada) sí que podria tindre incidència en el paisatge urbà d'alt valor existent.»  
  
En conseqüència s'estima que és necessari «elaborar un Estudi d'Integració Paisatgística que analitze el caràcter i la percepció de l'àmbit i concrete el tractament formal de l'edificació en aqueix àmbit.»  
S'indica que en el cas que l'aprovació del pla corresponga a l'Ajuntament, l'administració competent per a valorar l'estudi d'integració paisatgística i dels criteris paisatgístics a adoptar seria l'Ajuntament, que hauria d'emetre el seu informe amb caràcter previ a l'aprovació definitiva.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es refereixen els articles 48.d i 51.1 de la LOTUP.  
Les modificacions plantejades afecten sòl urbà d'acord amb l'actual planejament. Consisteixen en modificacions de xicoteta entitat dins del referit sòl, canviant la qualificació d'una part de sòl residencial per vial i viceversa en dos nuclis de població del municipi: Sierra Engarcerán i els Ibarsos.  
El sòl afectat és urbà, i no afecta espais naturals protegits, ni terreny forestal ni camins ramaders o altres espais d'interés. El nucli de població de Sierra Engarcerán està dins de l'àmbit del lloc d'interés comunitari LIC Sirra Engarcerán, però l'objecte de la modificació, canvi en alineacions sense modificar classificació ni edificabilitat, no suposa cap afectació a aquest espai protegit Xarxa Natura 2000 ni als hàbitats ni espècies pels quals va ser designat. Cal tindre en compte que en l'avaluació ambiental del Pla General es va efectuar consulta al Servei d'Ordenació Sostenible del Medi, competent llavors respecte a Xarxa Natura 2000, i en el seu informe no s'indicaven afectacions negatives respecte al sòl urbà, i no hi ha diferències significatives respecte a aquest en l'actual modificació.  
En el nucli dels Ibarsos la parcel·la A què es requalifica d'urbanitzable residencial a vial està afectada per perillositat d'inundació 6 i per risc d'inundació d'acord amb l'actual PATRICOVA i amb la cartografia per perillositat d'inundació en la cartografia del SNCZI. La resta de zones, tant en els Ibarsos com en el nucli de Sierra Engarcerán no estan afectats ni per perillositat ni per risc d'inundació d'acord amb l'informe del Servei d'Ordenació del Territori. En ambdós casos tampoc hi ha afectació per risc de lliscament o despreniment d'acord amb el SIG d'aquesta Conselleria.  
La modificació proposada no suposa una modificació significativa de l'actual planejament. No suposa canvi en el model territorial, ni reclassificació i tampoc un augment d'edificabilitat, si no una xicoteta modificació d'unes zones per altres en l'àmbit del sòl urbà.  
En relació amb els efectes, es considera que no seran significatius tenint en compte les característiques de la modificació i l'àrea afectada, sòl urbà. No s'ocasionaran efectes significatius negatius sobre espais naturals, espècies d'interés, terreny forestal, camins ramaders i altres elements d'interés.  
Des d'un punt de vista paisatgístic la modificació del nucli de Sierra Engarcerán no tindrà efectes negatius significatius. La modificació del nucli dels Ibarsos que suposa traslladar l'edificabilitat, amb les altures previstes i un passatge, a l'illa central no té efectes negatius paisatgístics a nivell de pla, no obstant això, es considera necessari d'acord amb l'informe del Servei d'Infraestructura Verda i Paisatge que s'elabore un estudi d'integració paisatgística per a concretar el tractament formal de l'edificació tenint en compte que l'àmbit té un valor elevat des del punt de vista paisatgístic (ermita, església, etc.), i és necessari establir mesures preventives a nivell de pla per a evitar que en la concreció del projecte puguen produir-se incidències negatives en el paisatge.  
  
D'altra banda, el Pla General que és objecte de la modificació es va avaluar ambientalment i es van establir una sèrie de condicions que afectaven sòl urbà i que, si és el cas, seran igualment d'aplicació a la modificació ara presentada, i no es preveuen per la modificació efectes diferents dels ja avaluats.  
En relació amb la perillositat d'inundació i al reg d'inundació, només afecta una zona del nucli dels Ibarsos en la qual la modificació presentada consistix a reduir la superfície de sòl urbanitzable d'ús residencial, i d'acord amb l'informe del Servei d'Ordenació del Territori no suposa increment del risc d'inundació. No obstant això, tal com indica el referit informe, és necessari introduir en la modificació que la parcel·la A del nucli dels Ibarsos complisca les condicions d'adequació de les edificacions regulades en l'annex I de la normativa del PATRICOVA, per a evitar o minimitzar afectacions quan s'edifique l'illa amb l'ús residencial. D'aquesta manera s'eviten a nivell de pla efectes negatius significatius com a conseqüència del risc d'inundació.  
  
En conseqüència, tenint en compte tant les característiques de la modificació del pla com dels efectes i l'àrea en qüestió no s'estima que s'hagen de produir efectes negatius significatius, sempre que s'adopte la condició establida en l'informe del Servei d'Ordenació del Territori i l'establida en l'informe del Servei d'Infraestructura Verda i Paisatge.  
  
En relació amb la documentació presentada s'observa un error en els plans 2A modificació proposada, nucli Sierra Engarcerán, i pla 2B modificació proposada, nucli els Ibarsos en els quals en les llegendes taronja i blava ha d'indicar-se requalificació des de vial a sòl residencial i requalificació des de sòl residencial a vial, respectivament, en compte de reclassificació des de sòl residencial a vial i reclassificació des de vial a sòl residencial. Aquests errors han de corregir-se com es mostra en les imatges annex III i IV del present informe.  
  
Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51.2.b de la LOTUP, avaluada la modificació puntual número 2 del Pla General d'Ordenació Urbana (PGOU) de Sierra Engarcerán (Castelló), d'acord amb els criteris de l'annex VIII d'aquesta llei i tenint en compte les consultes realitzades, es pot concloure que el procediment d'avaluació simplificada és prou per a determinar que la referida modificació no presenta efectes significatius sobre el medi ambient.   
D'acord amb allò que s'hi ha exposat, es resol: emetre l'Informe Ambiental i Territorial Estratègic favorable en el procediment simplificat d'avaluació ambiental i territorial estratègica de modificació puntual núm. 2 del Pla General d'Ordenació Urbana (PGOU) de Sierra Engarcerán (Castelló) d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen les condicions descrites a continuació, corresponent continuar la tramitació de la modificació d'acord amb la normativa sectorial:  
  
1. S'inclourà en la documentació de la modificació del Pla General, prèviament a l'aprovació definitiva, la condició que la parcel·la A del nucli dels Ibarsos haurà de complir les condicions d'adequació de les edificacions regulades en l'annex I de la normativa del PATRICOVA. Aquesta condició haurà de formar part del Pla General com a condició a complir per la parcel·la A del nucli dels Ibarsos d'acord amb el sentit de l'informe del Servei d'Ordenació del Territori (04.01.2016).  
  
2. Per a la modificació en el nucli dels Ibarsos s'elaborarà un estudi d'integració paisatgística que analitze el caràcter i la percepció de l'àmbit i concrete el tractament formal de l'edificació en el centre de la població (parcel·la qualificada com PT segons el planejament vigent) en aqueix àmbit. L'estudi d'integració paisatgística haurà d'informar-se per l'Ajuntament prèviament a l'aprovació definitiva de la modificació puntual de manera que en aquesta es concrete el tractament formal que se li donarà a l'edificació, com a mesura preventiva de la incidència paisatgística, que serà d'acord amb l'alt valor paisatgístic de l'entorn.  
3. Haurà de corregir-se l'error material en els plans 2A modificació proposada, nucli Sierra Engarcerán, i pla 2B modificació proposada, nucli els Ibarsos d'acord amb les imatges dels annexos III i IV respectivament, de manera que en les llegendes taronja i blava ha d'indicar-se requalificació des de vial a sòl residencial i requalificació des de sòl residencial a vial, respectivament, en compte de reclassificació des de sòl residencial a vial i reclassificació des de vial a sòl residencial.   
  
Tot això sense perjuí que a les zones objecte de la modificació se'ls continuarà aplicant igualment, si és el cas, el que estableix la declaració d'impacte ambiental emesa amb data 17 de febrer de 2009 al Pla General d'Ordenació Urbana vigent d'acord amb l'anteriorment exposat en l'apartat d'identificació i valoració dels possibles efectes sobre el medi ambient.  
Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que s'hi ha exposat, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de modificació puntual número 2 del Pla General d'Ordenació Urbana de Sierra Engarcerán, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
València, 27 de juny de 2016.- El director general de Medi Natural i d'Avaluació Ambiental: Antoni Marzo i Pastor.